b'\n_START_ARTICLE_\nNaruto\n_START_PARAGRAPH_\nNaruto (jap. \xe3\x83\x8a\xe3\x83\xab\xe3\x83\x88) je japonska manga serija, ki jo je napisal in ilustriral Masashi Kishimoto. Zgodba pripoveduje o glavnem junaku Narutu Uzumakiju, ninja mladostniku, ki nenehno i\xc5\xa1\xc4\x8de veljavo med ljudmi in sanja o tem, da bi postal hokage, tj. ninja, priznan kot voditelj in najmo\xc4\x8dnej\xc5\xa1i v njegovem mestu. Serija temelji na Kishimotovi one-shot mangi, objavljeni avgusta 1997 v izdaji revije Akamaru Jump. Naruto je bil serializiran v reviji Weekly Sh\xc5\x8dnen Jump od 43. izdaje iz leta 1999 do 50. izdaje iz leta 2014, s poglavji, zbranimi s strani zalo\xc5\xbeni\xc5\xa1ke hi\xc5\xa1e Shueisha v dvainsedemdeset zvezkov tank\xc5\x8dbon._NEWLINE_Manga je bila pozneje prilagojena v televizijski anime, ki sta ga producirala Studio Pierrot in Aniplex. Premierno je bil na Japonskem predvajan 3. oktobra 2002 na zemeljskem TV Tokiu in drugih postajah TX Networka. Prva serija je obsegala 220 epizod, medtem ko Naruto: Shippuden, nadaljevanje prvotne serije, redno izhaja vse od 15. februarja 2007. Poleg anime serije je Studio Pierrot razvil enajst filmov in nekaj izvirnih video animacije. Druge vrste blaga vklju\xc4\x8dujejo lahke romane, videoigre in menjalne karte, ki jih je razvilo ve\xc4\x8d podjetij._NEWLINE_Od oktobra 2015 je manga Naruto bila prodana v ve\xc4\x8d kot 220 mio. izvodih po vsem svetu, zaradi \xc4\x8desar je postala \xc4\x8detrta najbolje prodajana manga serija v zgodovini. Manga je na voljo tudi v 35 dr\xc5\xbeavah izven Japonske.\n_START_SECTION_\nZgodba\n_START_PARAGRAPH_\nMo\xc4\x8dan lisjak po imenu Devetorep napade ninja mesto Konoha. V odgovor vodja Konohe \xe2\x80\x93 \xc4\x8detrti hokage \xe2\x80\x93 v zameno za svoje \xc5\xbeivljenje zape\xc4\x8dati lisjaka v svojega novorojenega sina Naruta Uzumakija. Kot otrok je Naruto izob\xc4\x8devan s strani skupnosti v Konohi, ki ga obravnava, kakor da bi bil on sam Devetorep. Odlok, izdan s strani tretjega hokageja, prepoveduje, da bi kdorkoli komurkoli omenjal Devetorepa. Dvanajst let pozneje odpadni\xc5\xa1ki ninja Mizuki Narutu razkrije resnico, preden ga slednji premaga z jutsujem sen\xc4\x8dnih klonov, s \xc4\x8dimer si pribori spo\xc5\xa1tovanje svojega u\xc4\x8ditelja po imenu Iruka Umino. Kmalu zatem Naruto postane pravi ninja, ob \xc4\x8demer je pod vodstvom izku\xc5\xa1enega senseja Kakashija Hatakeja dodelljen v tri\xc4\x8dlanski team po imenu Team 7, v katerem sta \xc5\xa1e Sasuke Uchiha, s katerim pogosto tekmuje, in Sakura Haruno, v katero je zagledan. Kot vse ninja ekipe iz vseh mest je tudi Team 7 dol\xc5\xbeen opravljati misije, ki jih zahtevajo me\xc5\xa1\xc4\x8dani, te pa segajo vse od te\xc5\xbea\xc5\xa1kih opravil, osebnega varnostni\xc5\xa1tva do izvr\xc5\xa1itve umorov._NEWLINE_Po ve\xc4\x8d misijah, zlasti po tisti v De\xc5\xbeeli valov, Kakashi Teamu 7 omogo\xc4\x8di sodelovanje pri ninja izpitu, na katerem lahko napredujejo v vi\xc5\xa1ji \xc4\x8din \xe2\x80\x93 chunin \xe2\x80\x93 in tako sodelujejo v te\xc5\xbejih misijah. Med izpiti Orochimaru, visoko iskani zlo\xc4\x8dinec, napade Konoho in v znak ma\xc5\xa1\xc4\x8devanja ubije tretjega hokageja. Jiraiya, eden izmed treh legendarnih ninj, se zato odlo\xc4\x8di, da se skupaj z Narutom poda na pot v iskanju Tsunade, nominiranke za mesto pete hokage. Med iskanjem se izka\xc5\xbee, da Orochimaru \xc5\xbeeli pridobiti Sasukeja zaradi njegove mo\xc4\x8dne genetske dedi\xc5\xa1\xc4\x8dine, sharingana. V prepri\xc4\x8danju, da mu bo Orochimaru dal mo\xc4\x8d, s katero bo lahko ubil starej\xc5\xa1ega brata Itachija, ki je iztrebil njihov klan, Sasuke pristopi k Orochimaruju po tem, ko ga brat v soo\xc4\x8denju poni\xc5\xbeujo\xc4\x8de premaga in ko se po\xc4\x8duti manjvrednega Narutu. Tsunade kot peta hokage odpo\xc5\xa1lje skupino ninj, vklju\xc4\x8dno z Narutom, da bi na\xc5\xa1li Sasukeja, vendar ga Narutu v dvoboju ne uspe prepri\xc4\x8dati, da bi se z njimi vrnil nazaj v mesto. Naruto in Sakura nad Sasukejem kljub temu ne obupata. Naruto zapusti Konoho, da bi treniral pod Jiraiyevem mentorstvom in tako bil pripravljen za naslednje sre\xc4\x8danje s Sasukejem, medtem ko Sakura postane Tsunadina vajenka._NEWLINE_Dve in pol let pozneje se Naruto vrne s treninga z Jiraiyem v svoje rodno mesto, kriminalna organizacija Akatuski, katere \xc4\x8dlan je tudi Itachi, za\xc4\x8dne ugrabljati gostitelje devetih repatih zveri, vklju\xc4\x8dno z Devetorepom, zape\xc4\x8datenim v Narutu, da bi jih izlo\xc4\x8dila iz gostiteljev. Veliko ninj iz Konohe, vklju\xc4\x8dno s Teamom 7, se bojuje proti \xc4\x8dlanom Akatsukija in pomaga pri iskanju njihovega vrstnika Sasukeja. Akatsukiju uspe zajeti sedem izmed repatih zveri, katerih gostitelji med procesom umrejo, z izjemo Gaara, gostitelja Enorepa, ki ga Naruto in njegovi tovari\xc5\xa1i pravo\xc4\x8dasno re\xc5\xa1ijo. Med tem \xc4\x8dasom Sasuke izda Orochimaruja, se pove\xc5\xbee z nekaterimi njegovimi podrejenimi in ujetniki in pozove Itachija na dvoboj, da bi se mu ma\xc5\xa1\xc4\x8deval. Po tem ko Itachi v boju umre, Sasuke od ustanovitelja Akatsukija Tobija odkrije, da je bilo Itachiju s strani Konohinih nadrejenih naro\xc4\x8deno, da naj iztrebi svoj klan, da bi tako prepre\xc4\x8dil dr\xc5\xbeavni udar, k \xc4\x8demur je privolil pod pogojem, da je njegovemu mlaj\xc5\xa1emu bratu Sasukeju prizaneseno. U\xc5\xbealo\xc5\xa1\xc4\x8den po tem razkritju Sasuke pristopi k Akatsukiju z namenom, da ubije Konohine nadrejene, ki so dali ubiti pripadnike klana Uchiha, in uni\xc4\x8di Konoho za povra\xc4\x8dilo. Med tem ko ninje iz Konohe porazijo veliko \xc4\x8dlanov Akatsukija, njihov navidezni vodja Nagato ubije Jiraiya in opusto\xc5\xa1i Konoho. Kljub temu ga Narutu uspe premagati in prepri\xc4\x8dati, da obudi tiste, ki so padli pod njegovo roko, kar Narutu prinese dolgo \xc5\xbeeleno spo\xc5\xa1tovanje in ob\xc4\x8dudovanje me\xc5\xa1\xc4\x8danov Konohe._NEWLINE_Z Nagatovo posledi\xc4\x8dno smrtjo Tobi, preoble\xc4\x8den v Madara Uchiha, enega od o\xc4\x8detov ustanoviteljev Konohe, na vrhovni skup\xc5\xa1\xc4\x8dini petih kagejev napove, da ho\xc4\x8de pridobiti vseh devet repatih zveri z namenom, da bi izvedel dovolj mo\xc4\x8dno iluzijo, s katero bi nadziral vse \xc4\x8dlove\xc5\xa1tvo, v prepri\xc4\x8danju dosege miru na svetu. Vseh pet kagejev zavrne sodelovanje z njim in namesto tega zdru\xc5\xbei mo\xc4\x8di, da bi se skupaj soo\xc4\x8dili s Tobijem in njegovimi pajda\xc5\xa1i. To privede do \xc4\x8detrte velike ninja vojne med zdru\xc5\xbeenimi armijami petih velikih de\xc5\xbeel (skupno znanih kot Zdru\xc5\xbeene shinobi sile) in Akatsukijevo armijo zombijev. Naruto in Killer Bee, gostitelj Osmerorepa, se odpravita na boji\xc5\xa1\xc4\x8de nepristajajo\xc4\x8d na naro\xc4\x8deno nevme\xc5\xa1avanje (saj je njuna nedotaknjenost prvotni cilj Zdru\xc5\xbeenih shinobi sil). Med spopadom se izve, da je Tobi v resnici Obito Uchiha, Kakashijev nekdanji tovari\xc5\xa1, za katerega se je mislilo, da je mrtev, a ga je pravi Madara re\xc5\xa1il in z njim sodeloval vse odtlej. Ko Sasuke izve zgodovino Konohe, vklju\xc4\x8dno z vsemi okoli\xc5\xa1\xc4\x8dinami, ki so privedle do zatona njegovega klana, se odlo\xc4\x8di za\xc5\xa1\xc4\x8dititi mesto in tako znova stopi na stran Naruta in Sakure, da bi skupaj ustavili Madarove in Obitove na\xc4\x8drte, ki sprostijo Desetorepa. Vendar pa Madarovo telo zavzame Kaguya Otsutsuki, ohola starodavna princesa, ki si ho\xc4\x8de podrediti vse \xc4\x8dlove\xc5\xa1tvo. Teamu 7 jo pomaga premagati duhovno prerojeni Obito s samo\xc5\xbertvovanjem. Ko je Kaguya zape\xc4\x8datena, Madara umre, situacijo pa izkoristi Sasuke, ki prevzame nadzor nad repatimi zvermi, da bi uresni\xc4\x8dil svoj pravi cilj, to je kon\xc4\x8danje trenutnega vladnega re\xc5\xbeima v ninja svetu. Naruto se mu zoperstavi, da bi ga odvrnil od tega, in ko drug drugega skorajda ubijeta v kon\xc4\x8dnem spopadu, Sasuke prizna poraz in se spreobrne. Po vojni je Kakashi izbran za \xc5\xa1estega hokageja, ta pa Sasukeja oprosti vseh zlo\xc4\x8dinov. Leta pozneje Kakashi odstopi s polo\xc5\xbeaja in Naruto kon\xc4\x8dno postane (sedmi) hokage, vzgajajo\xc4\x8d naslednjo generacijo.\xc2\xa0'